คำสั่งสำนักงานตำรวจแห่งชาติคำสั่งสำนักงานตำรวจแห่งชาติที่ ๖๐๖/๒๕๔๙เรื่องหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว เพื่อให้การพิจารณาอนุญาตให้คนต่างด้าวอยู่ในราชอาณาจักรเป็นการชั่วคราวตามมาตรา๓๕ แห่งพระราชบัญญัติคนเข้าเมือง พ.ศ. ๒๕๒๒ เป็นไปตามนโยบายและเกิดประโยชน์สูงสุดต่อประเทศในสถานการณ์ปัจจุบันอาศัยอำนาจตามความในมาตรา ๓๕ แห่งพระราชบัญญัติคนเข้าเมืองพ.ศ. ๒๕๒๒ และมาตรา ๑๑ (๔) แห่งพระราชบัญญัติตำรวจแห่งชาติ พ.ศ. ๒๕๔๗ จึงกำหนดหลักเกณฑ์และเงื่อนไขในการพิจารณาอนุญาตให้คนต่างด้าวอยู่ในราชอาณาจักรเป็นการชั่วคราวเพื่อใช้เป็นแนวทางการปฏิบัติของสำนักงานตรวจคนเข้าเมือง ดังต่อไปนี้๑. ให้ยกเลิก๑.๑ คำสั่งสำนักงานตรวจคนเข้าเมือง ที่ ๑๓๑/๒๕๓๘ ลงวันที่๑๓ กรกฎาคม พ.ศ. ๒๕๓๘ เรื่อง ระเบียบและหลักเกณฑ์การพิจารณาให้คนต่างด้าวที่ได้รับการตรวจลงตราประเภทอัธยาศัยไมตรีพำนักอยู่ในราชอาณาจักร๑.๒ คำสั่งสำนักงานตรวจคนเข้าเมือง ที่ ๒๒๔/๒๕๔๑ ลงวันที่๑๑ พฤศจิกายน พ.ศ. ๒๕๔๑ เรื่อง การปรับลดขั้นตอนการให้บริการแก่คนต่างด้าวที่ขออยู่ต่อ๑.๓ คำสั่งสำนักงานตรวจคนเข้าเมือง ที่ ๓๗/๒๕๔๒ ลงวันที่๑๕ มีนาคม พ.ศ. ๒๕๔๒ เรื่อง กำหนดหน้าที่เพิ่มเติมและการปรับลดขั้นตอนการให้บริการแก่คนต่างด้าวที่ประสงค์จะขออยู่ต่อกรณีเดิมเป็นคนสัญชาติไทย หรือบุตรคนสัญชาติไทย๑.๔ คำสั่งสำนักงานตรวจคนเข้าเมือง ที่ ๑๑๐/๒๕๔๖ ลงวันที่๑๑ มิถุนายน พ.ศ. ๒๕๔๖ เรื่อง หลักเกณฑ์และเงื่อนไขในการพิจารณาอนุญาตให้คนต่างด้าวอยู่ต่อในราชอาณาจักรเป็นการชั่วคราวบรรดาระเบียบ ข้อบังคับ และคำสั่งอื่นใด ในส่วนที่กำหนดไว้แล้วในคำสั่งนี้หรือซึ่งขัดหรือแย้งกับคำสั่งนี้ ให้ใช้คำสั่งนี้แทน๒. ในคำสั่งนี้๒.๑ คำขอ หมายความว่าคำขออนุญาตเพื่ออยู่ในราชอาณาจักรเป็นการชั่วคราว๒.๒ พนักงานเจ้าหน้าที่ หมายความว่าพนักงานเจ้าหน้าที่ตามพระราชบัญญัติคนเข้าเมือง พ.ศ. ๒๕๒๒ ในสังกัดสำนักงานตรวจคนเข้าเมือง๒.๓ ผู้รับมอบอำนาจ หมายความว่าพนักงานเจ้าหน้าที่ซึ่งผู้บัญชาการตำรวจแห่งชาติมอบหมายให้มีอำนาจอนุญาตให้คนต่างด้าวอยู่ในราชอาณาจักรเป็นการชั่วคราวตามมาตรา๓๕ แห่งพระราชบัญญัติคนเข้าเมือง พ.ศ. ๒๕๒๒หมวด๑การยื่นคำขอ ๓. การยื่นคำขอของคนต่างด้าวกระทำได้ต่อเมื่อถือหนังสือเดินทางหรือเอกสารใช้แทนหนังสือเดินทางอันถูกต้องสมบูรณ์อยู่ และทางราชการไทยให้การรับรองแต่สำหรับการประทับตราอนุญาตให้อยู่ในราชอาณาจักร หรือการอนุญาตให้อยู่รอฟังผลการพิจารณาคำขอที่ได้ยื่นไว้ต้องไม่เกินกว่าอายุของหนังสือเดินทาง หรือเอกสารใช้แทนหนังสือเดินทางนั้น๔. ผู้มีสิทธิยื่นคำขอ ต้องเป็นผู้ที่เดินทางเข้ามาตามช่องทางด่านตรวจคนเข้าเมือง เขตท่าสถานี หรือท้องที่ตามที่รัฐมนตรีประกาศกำหนด และผ่านการตรวจของพนักงานเจ้าหน้าที่๕.การอนุญาตให้คนต่างด้าวอยู่ในราชอาณาจักรไปพลางก่อนภายหลังจากระยะเวลาที่ได้รับอนุญาตให้อยู่ในราชอาณาจักรเป็นการชั่วคราวสิ้นสุดเพื่อให้รอฟังผลการพิจารณาคำขอในขณะที่ยังไม่ทราบผลการพิจารณา ให้พนักงานเจ้าหน้าที่อนุญาตให้อยู่รอฟังผลได้หลายครั้งตามความจำเป็นแต่รวมแล้วไม่เกิน๓๐ วัน นับถัดจากวันอนุญาตสิ้นสุด๖. กรณีที่คำขอไม่ได้รับอนุญาต ให้พนักงานเจ้าหน้าที่แจ้งเหตุแห่งการไม่อนุญาตให้ผู้ยื่นคำขอทราบผู้ยื่นคำขออาจยื่นคำขอทบทวนได้อีกหนึ่งครั้ง โดยต้องแจ้งเหตุผลความจำเป็นทำเป็นหนังสือยื่นต่อพนักงานเจ้าหน้าที่ระดับสารวัตรขึ้นไปหรือรองสารวัตรทำหน้าที่หัวหน้าด่านตรวจคนเข้าเมืองเพื่อพิจารณาสั่งเป็นลายลักษณ์อักษรอนุญาตให้รับคำขอได้เสียก่อนทั้งนี้ ผู้ยื่นคำขออาจแนบคำขอพร้อมด้วยเอกสารประกอบคำขอเพื่อพิจารณาในคราวเดียวกันก็ได้การขอทบทวนตามวรรคแรก และการพิจารณาคำขอ ให้ดำเนินการให้แล้วเสร็จภายในกำหนดระยะเวลาตามข้อ๘ โดยการพิจารณานี้ให้เป็นที่สุดหมวด๒การอนุญาตให้อยู่ต่อ ๗. การพิจารณาอนุญาตให้คนต่างด้าวอยู่ในราชอาณาจักรเป็นการชั่วคราวให้เป็นไปตามหลักเกณฑ์และรายการเอกสาร ดังต่อไปนี้เหตุแห่งความจำเป็นหลักเกณฑ์การพิจารณารายการเอกสาร๗.๑ กรณีมีเหตุจำเป็นทางธุรกิจ เช่น จะต้องอยู่ปฏิบัติงานในบริษัท หรือห้างหุ้นส่วน เป็นต้นให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) คนต่างด้าวต้องมีเงินได้ตามตารางเงินได้แนบท้ายคำสั่งนี้ และ(๓) ต้องเป็นธุรกิจซึ่งมีทุนจดทะเบียนที่ชำระแล้วไม่ต่ำกว่า ๒ ล้านบาท และ(๔) ธุรกิจนั้นต้องยื่นงบดุล ณ วันสิ้นงวดปีบัญชีที่ผ่านมา ที่ได้รับการตรวจรับรองความถูกต้องจากผู้สอบบัญชีรับอนุญาต เพื่อแสดงสถานภาพการเงินของธุรกิจ ว่ามีความมั่นคงเชื่อถือได้ โดยยอดรวมของส่วนของผู้เป็นเจ้าของในงบดุล ดังกล่าว ต้องมีจำนวนเงินไม่ต่ำกว่า ๑ ล้านบาท และ(๕) ธุรกิจนั้นต้องยื่นงบกำไรขาดทุน ที่ผ่านการตรวจรับรองความถูกต้องจากผู้สอบบัญชีรับอนุญาต เพื่อแสดงผลการดำเนินงานในรอบปีที่ผ่านมา สิ้นสุด ณ วันเดียวกันกับงบดุล โดยยอดรวมรายได้ในงบกำไรขาดทุนดังกล่าว จะต้องไม่ต่ำกว่าจำนวนเงินทั้งหมดที่ธุรกิจคาดว่าต้องจ่ายเป็นเงินเดือน ค่าจ้างรวมทั้งสิทธิประโยชน์ทุกประเภทให้แก่คนต่างด้าวทุกรายที่ต้องยื่นคำขอฯ เพื่อว่าจ้างให้ทำงานกับธุรกิจในรอบปีบัญชีถัดไป และ(๖) ธุรกิจนั้นมีความจำเป็นจะต้องว่าจ้างคนต่างด้าวทำงาน และ(๗) ธุรกิจนั้นต้องมีอัตราส่วนระหว่างจำนวนคนต่างด้าวกับพนักงานคนไทย ประจำในอัตราส่วนคนต่างด้าว ๑ คน ต่อพนักงานคนไทยประจำ ๔ คน(๘) ธุรกิจประเภทดังต่อไปนี้ ให้ได้รับการ ยกเว้นหลักเกณฑ์ตามข้อ (๓) (๔) (๕) และ (๖) และให้ได้รับการผ่อนผันในเรื่อง อัตราส่วนคนไทยตามหลักเกณฑ์ข้อ (๗) โดยให้มีพนักงานคนไทยในอัตราส่วนคนต่างด้าว ๑ คน ต่อพนักงานคนไทยประจำ ๑ คน(ก) ธุรกิจการค้าระหว่างประเทศ( สำนักงานผู้แทน )(ข) สำนักงานภูมิภาค(ค) บริษัทข้ามชาติ (สำนักงาสาขา)๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองคนต่างด้าวเข้าทำงาน ตามแบบของสำนักงานตรวจคนเข้าเมือง๔. สำเนาใบอนุญาตทำงาน๕. สำเนาหลักฐานการจดทะเบียนขององค์กรนั้น เช่น หนังสือรับรองการจดทะเบียนบริษัท หรือการจดทะเบียนห้างหุ้นส่วน ฉบับนายทะเบียนรับรองไม่เกิน ๖ เดือน๖. สำเนาบัญชีรายชื่อผู้ถือหุ้นฉบับนายทะเบียนรับรองไม่เกิน ๖ เดือน๗. สำเนางบดุล และงบกำไรขาดทุน ปีล่าสุด๘. สำเนาแบบยื่นรายการภาษีเงินได้หัก ณ ที่จ่าย ที่มีชื่อพนักงาน และชื่อคนต่างด้าวผู้ยื่นคำขอเดือนล่าสุดพร้อมใบเสร็จรับเงิน๙. สำเนาแบบแสดงรายการภาษีเงินได้บุคคลธรรมดา ของคนต่างด้าวผู้ยื่นคำขอปีล่าสุดพร้อมใบเสร็จรับเงิน (ถ้ามี)๑๐. สำเนาแบบรายการแสดงการส่งเงินสมทบตามที่ได้ยื่นไว้ต่อสำนักงานประกันสังคม (สปส.๑ - ๑๐) เดือนล่าสุด๑๑. เอกสารหรือหลักฐานแสดงว่าธุรกิจมีความจำเป็นจะต้องว่าจ้างคนต่างด้าวทำงาน เช่นประกาศรับสมัครคนไทยเข้าทำงาน แล้วไม่มีผู้สมัครเป็นต้น๑๒. แผนที่แสดงสถานที่ทำงานของผู้ยื่นคำขอ๑๓. เอกสารหรือหลักฐานอื่นตามที่คณะกรรมการติดตามการปฏิบัติราชการของพนักงานเจ้าหน้าที่ตรวจคนเข้าเมือง ของ สตม. กำหนด๑๔. ธุรกิจตามหลักเกณฑ์ข้อ (๘) ไม่ต้องแสดงเอกสารตามข้อ ๖, ๗ และ ๑๑๗.๒ กรณีมีเหตุจำเป็น จะต้องอยู่ปฏิบัติงานในส่วนราชการองค์การมหาชน รัฐวิสาหกิจองค์กรที่รัฐและ/หรือส่วนราชการและ/หรือรัฐวิสาหกิจมีทุนรวมอยู่ด้วยเกินกว่าร้อยละห้าสิบ หรือองค์กรอิสระที่จัดตั้งโดยพระราชบัญญัติต่างๆให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากหน่วยงานหรือองค์กรนั้นๆ๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. หนังสือรับรองและขอให้อยู่ต่อจากส่วนราชการระดับกรมองค์การมหาชน รัฐวิสาหกิจ องค์กรที่รัฐและ/หรือส่วนราชการและ/หรือรัฐวิสาหกิจมีทุนรวมอยู่ด้วยเกินกว่าร้อยละห้าสิบ หรือองค์กรอิสระที่จัดตั้งโดยพระราชบัญญัติต่างๆ๕. เฉพาะองค์กรที่รัฐและ/หรือส่วนราชการและ/หรือรัฐวิสาหกิจมีทุนรวมอยู่ด้วยเกินกว่าร้อยละห้าสิบให้แนบสำเนาเอกสารแสดงรายชื่อผู้ถือหุ้นรายใหญ่๗.๓ กรณีเพื่อการท่องเที่ยวให้อนุญาตครั้งละไม่เกิน ๓๐ วัน แต่รวมแล้วไม่เกิน ๙๐ วัน นับแต่วันที่เดินทางเข้ามาในราชอาณาจักร(๑) คนต่างด้าวต้องได้รับการตรวจลงตราประเภทนักท่องเที่ยว และ(๒) ไม่เป็นบุคคลสัญชาติ หรือจำพวกที่คณะกรรมการติดตามการปฏิบัติราชการของพนักงานเจ้าหน้าที่ตรวจคนเข้าเมือง ของ สตม. กำหนด๑. แบบคำขอ๒. สำเนาหนังสือเดินทางของผู้ยื่นคำขอ๗.๔ กรณีเพื่อการลงทุนไม่น้อยกว่า ๓ ล้านบาทให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) เดินทางเข้ามาในราชอาณาจักรก่อนที่ คำสั่งนี้มีผลใช้บังคับ และได้รับอนุญาตให้อยู่ในราชอาณาจักรเพื่อการลงทุนไม่น้อยกว่า ๓ ล้านบาท ต่อเนื่องตลอดมา และ(๓) มีหลักฐานการโอนเงินเข้าสู่ประเทศไทย จำนวนไม่น้อยกว่า ๓ ล้านบาท และ(๔) มีหลักฐานการลงทุนโดยการซื้อห้องชุดในอาคารชุดจากหน่วยงานหรือส่วนราชการที่เกี่ยวข้องในราคาซื้อไม่น้อยกว่า ๓ ล้านบาท หรือ(๕) มีหลักฐานการลงทุนโดยการฝากเงินประจำกับธนาคารที่จดทะเบียนในประเทศไทยซึ่งมีผู้ถือหุ้นเป็นคนสัญชาติไทยเกินกว่าร้อยละ ๕๐ ไม่น้อยกว่า ๓ ล้านบาทหรือ(๖) มีหลักฐานการลงทุนโดยการซื้อพันธบัตรของทางราชการหรือของรัฐวิสาหกิจไม่น้อยกว่า ๓ ล้านบาทหรือ(๗) มีหลักฐานการลงทุนรวมกันตาม (๔), (๕) หรือ (๖) ไม่น้อยกว่า ๓ ล้านบาท๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาหลักฐานการโอนเงินจากต่างประเทศเข้าสู่ประเทศไทยจากธนาคาร๔. สำเนาสัญญาซื้อขายห้องชุดและสำเนาการจดทะเบียนแสดงการเป็นเจ้าของห้องชุดจากส่วนราชการหรือหน่วยงานที่เกี่ยวข้อง (เฉพาะกรณีซื้อห้องชุด) หรือ๕. หนังสือรับรองการมีเงินฝากจากธนาคารและสำเนาหลักฐานการฝากเงิน (เฉพาะกรณีลงทุนโดยการฝากเงิน) หรือ๖. สำเนาพันธบัตร (เฉพาะกรณีลงทุนซื้อพันธบัตรของทางราชการหรือรัฐวิสาหกิจ)๗.๕ กรณีเป็นครู หรืออาจารย์หรือผู้เชี่ยวชาญในสถานศึกษาของรัฐให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากสถานศึกษานั้น๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. หนังสือรับรองและขอให้อยู่ต่อจากสถานศึกษานั้นโดยระบุตำแหน่ง อัตราเงินเดือน และระยะเวลาการจ้าง๗.๖ กรณีเป็นครู หรืออาจารย์หรือผู้เชี่ยวชาญในสถานศึกษาของเอกชนให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) สถานศึกษานั้นได้รับอนุญาตให้ประกอบกิจการจากส่วนราชการที่เกี่ยวข้อง และ(๓) ได้รับการรับรองและร้องขอจากสถานศึกษานั้น๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. สำเนาหลักฐานการอนุญาตให้จัดตั้งสถานศึกษาจากส่วนราชการที่เกี่ยวข้อง๕. หนังสือรับรองและขอให้อยู่ต่อจากสถานศึกษานั้น โดยระบุตำแหน่ง อัตราเงินเดือนและระยะเวลาการจ้าง๖. เฉพาะกรณีเป็นครูในโรงเรียนเอกชนให้แนบสำเนาใบอนุญาตให้เป็นครูและสำเนาใบอนุญาตให้บรรจุครู๗.๗ กรณีเพื่อศึกษาในสถานศึกษาของรัฐให้อนุญาตตามระยะเวลาที่สถานศึกษารับรองครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากสถานศึกษานั้น๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากสถานศึกษานั้นโดยให้ปรากฏรายละเอียดเกี่ยวกับจำนวนปีการศึกษา ระดับหลักสูตร และผลการศึกษาของผู้ยื่นคำขอ๗.๘ กรณีเพื่อศึกษาในสถานศึกษาของเอกชนให้อนุญาตตามระยะเวลาที่สถานศึกษารับรองครั้งละไม่เกิน๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) สถานศึกษานั้นได้รับอนุญาตให้ประกอบกิจการจากส่วนราชการที่เกี่ยวข้อง และ(๓) ได้รับการรับรองและร้องขอจากสถานศึกษานั้น และ(๔) ได้รับการรับรองจากส่วนราชการที่เกี่ยวข้อง (ยกเว้นกรณีศึกษาในโรงเรียนนานาชาติ และกรณีศึกษาในระดับอุดมศึกษา)๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาหลักฐานการอนุญาตให้จัดตั้งสถานศึกษาจากส่วนราชการที่เกี่ยวข้อง๔. หนังสือรับรองและขอให้อยู่ต่อจากสถานศึกษานั้นโดยให้ปรากฏรายละเอียดเกี่ยวกับจำนวนปีการศึกษา ระดับหลักสูตร และผลการศึกษาของผู้ยื่นคำขอ๕. หนังสือรับรองจากหน่วยงานของรัฐระดับกรมหรือเทียบเท่า หรือจากผู้ว่าราชการจังหวัดที่รับผิดชอบสถานศึกษานั้น (ยกเว้นกรณีศึกษาในโรงเรียนนานาชาติ และกรณีศึกษาในระดับอุดมศึกษา)๗.๙ กรณีเพื่อฝึกสอน หรือค้นคว้าวิจัยในสถาบันอุดมศึกษาหรือสถาบันวิจัยให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากคณบดีสถาบันอุดมศึกษา หรือจากหัวหน้าสถาบันวิจัยนั้นๆ(๓) กรณีฝึกสอน หรือค้นคว้าวิจัยในสถาบันอุดมศึกษา หรือสถาบันวิจัยของเอกชน ต้องได้รับการรับรองและร้องขอจากส่วนราชการที่เกี่ยวข้อง๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากคณบดีสถาบันอุดมศึกษา หรือจากหัวหน้าสถาบันวิจัยนั้นๆ๔. เฉพาะกรณีตามหลักเกณฑ์ข้อ (๓) ให้แนบหนังสือรับรองและขอให้อยู่ต่อจากส่วนราชการที่เกี่ยวข้อง๗.๑๐ กรณีเป็นครอบครัวของคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวเพื่อศึกษาในสถานศึกษาตามหลักเกณฑ์ข้อ ๗.๗ หรือ ๗.๘ ของคำสั่งนี้ (เฉพาะบิดา มารดา คู่สมรส บุตร บุตรบุญธรรมหรือบุตรของคู่สมรส)ให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) มีหลักฐานแสดงความสัมพันธ์และ(๓) กรณีคู่สมรสต้องมีความสัมพันธ์กันทั้งทางนิตินัยและพฤตินัย หรือ(๔) กรณีบุตร บุตรบุญธรรม หรือบุตรของคู่สมรสขออยู่ในความอุปการะบุตร บุตรบุญธรรม หรือบุตรของคู่สมรสนั้นต้องยังไม่ได้สมรสและอยู่อาศัยเป็นส่วนแห่งครัวเรือนนั้น และต้องมีอายุไม่เกิน ๒๐ ปีบริบูรณ์ หรือ(๕) กรณีบิดาหรือมารดา ต้องมีเงินฝากในธนาคารในประเทศไทยในนามบิดาหรือมารดาไม่น้อยกว่า ๕๐๐,๐๐๐ บาท โดยแสดงบัญชีเงินฝากย้อนหลัง ๓ เดือน๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาหนังสือเดินทางของคนต่างด้าวที่ได้รับอนุญาตให้อยู่เพื่อศึกษา๔. สำเนาเอกสารแสดงความสัมพันธ์กัน เช่นหลักฐานการสมรส สำเนาสูติบัตร หลักฐานการจดทะเบียนรับรองบุตรสำเนาทะเบียนบ้าน หลักฐานการจดทะเบียนรับบุตรบุญธรรม หรือหลักฐานอื่นจากส่วนราชการหรือหน่วยงานที่เกี่ยวข้อง๕. เฉพาะกรณีตามหลักเกณฑ์ข้อ (๕) ให้แนบหนังสือรับรองการมีเงินฝากจากธนาคารในประเทศไทย และสำเนาบัญชีธนาคาร๗.๑๑ กรณีปฏิบัติหน้าที่สื่อมวลชนให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากกรมประชาสัมพันธ์ หรือกรมสารนิเทศ กระทรวงการต่างประเทศ๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. หนังสือรับรองและขอให้อยู่ต่อจากกรมประชาสัมพันธ์หรือกรมสารนิเทศ กระทรวงการต่างประเทศ๗.๑๒ กรณีศึกษาพระพุทธศาสนา หรือปฏิบัติศาสนกิจให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองจากสำนักพระพุทธศาสนาแห่งชาติหรือสำนักนายกรัฐมนตรี หรือมหาจุฬาลงกรณ์ราชวิทยาลัย และ(๓) ได้รับการรับรองจากเจ้าอาวาสวัดที่ผู้ยื่นคำขอกำลังศึกษา หรือปฏิบัติศาสนกิจ๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองจากสำนักพระพุทธศาสนาแห่งชาติหรือสำนักนายกรัฐมนตรีหรือมหาจุฬาลงกรณ์ราชวิทยาลัย๔. หนังสือรับรองจากเจ้าอาวาสวัดที่ผู้ยื่นคำขอกำลังศึกษาหรือปฏิบัติศาสนกิจ๗.๑๓ กรณีเผยแพร่ศาสนาให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองจากกรมการศาสนา หรือสำนักพระพุทธศาสนาแห่งชาติและ(๓) ได้รับการรับรองและร้องขอจากองค์กรศาสนาที่ผู้ยื่นคำขอเข้ามาประจำอยู่๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองจากกรมการศาสนา หรือสำนักพระพุทธศาสนาแห่งชาติ๔. หนังสือรับรองและขอให้อยู่ต่อจากองค์กรศาสนานั้นๆ๗.๑๔ กรณีเป็นช่างฝีมือ หรือเป็นผู้เชี่ยวชาญด้านการแพทย์ การพยาบาล หรือสาขาวิชาชีพต่างๆ เพื่อถ่ายทอดความรู้ให้กับคนไทยให้อนุญาตครั้งละไม่เกิน ๙๐ วัน(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากองค์กร หรือหน่วยงานที่เกี่ยวข้อง๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากองค์กร หรือหน่วยงานที่เกี่ยวข้อง๗.๑๕ กรณีเพื่อติดตั้ง หรือซ่อมแซม เครื่องจักร อากาศยานหรือเรือเดินทะเลให้อนุญาตครั้งละไม่เกิน ๙๐ วัน(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากองค์กรหรือหน่วยงานที่เกี่ยวข้อง๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากองค์กร หรือหน่วยงานที่เกี่ยวข้อง๗.๑๖ กรณีเป็นนักแสดง นักร้อง นักดนตรี ประจำโรงแรม หรือประจำบริษัทที่ประกอบธุรกิจบันเทิงในประเทศไทย ซึ่งมีทุนจดทะเบียนชำระเต็มมูลค่าไม่น้อยกว่า ๒๐ ล้านบาทให้อนุญาตครั้งละไม่เกิน ๑๒๐ วัน(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองการจ้างจากโรงแรม หรือจากบริษัทที่ประกอบธุรกิจบันเทิงในประเทศไทยซึ่งมีทุนจดทะเบียนชำระเต็มมูลค่าไม่น้อยกว่า ๒๐ ล้านบาท๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. สำเนาหนังสือสัญญาว่าจ้างผู้ยื่นคำขอทำงานเป็นนักแสดง นักร้อง หรือนักดนตรี๕. สำเนาหลักฐานการจดทะเบียนขององค์กรนั้น เช่น หนังสือรับรองการจดทะเบียนบริษัท หรือการจดทะเบียนห้างหุ้นส่วนฉบับนายทะเบียนรับรองไม่เกิน ๖ เดือน๖. เฉพาะกรณีบริษัทที่ประกอบธุรกิจบันเทิงฯ ให้แนบสำเนาบัญชีรายชื่อผู้ถือหุ้นฉบับนายทะเบียนรับรองไม่เกิน ๖ เดือน๗. สำเนาแบบยื่นรายการภาษีเงินได้หัก ณ ที่จ่าย ที่มีชื่อคนต่างด้าวผู้ยื่นคำขอเดือนล่าสุดพร้อมใบเสร็จรับเงิน๘. สำเนาแบบแสดงรายการภาษีเงินได้บุคคลธรรมดา ของคนต่างด้าวผู้ยื่นคำขอปีล่าสุดพร้อมใบเสร็จรับเงิน (ถ้ามี)๗.๑๗ กรณีเป็นครอบครัวของผู้มีสัญชาติไทย (เฉพาะบิดา มารดา คู่สมรส บุตร บุตรบุญธรรม หรือบุตรของคู่สมรส)ให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) มีหลักฐานแสดงความสัมพันธ์และ(๓) กรณีคู่สมรสต้องมีความสัมพันธ์กันทั้งทางนิตินัยและพฤตินัย หรือ(๔) กรณีบุตร บุตรบุญธรรม หรือบุตรของคู่สมรสขออยู่ในความอุปการะบุตร บุตรบุญธรรม หรือบุตรของคู่สมรสนั้น ต้องยังไม่ได้สมรสและอยู่อาศัยเป็นส่วนแห่งครัวเรือนนั้น และต้องมีอายุไม่เกิน ๒๐ ปีบริบูรณ์ หรือ(๕) กรณีบิดาหรือมารดา บิดาหรือมารดานั้นต้องมีอายุตั้งแต่ ๕๐ ปีบริบูรณ์ขึ้นไป(๖) กรณีสมรสกับหญิงไทย ฝ่ายใดฝ่ายหนึ่ง หรือทั้งสองฝ่ายรวมกันต้องมีรายได้เฉลี่ยทั้งปี ไม่น้อยกว่าเดือนละ ๔๐,๐๐๐ บาท เว้นแต่คนต่างด้าวนั้น ได้เดินทาง เข้ามาในราชอาณาจักรก่อนที่คำสั่งนี้มีผลใช้บังคับ และได้รับอนุญาตให้อยู่ในราชอาณาจักรกรณีสมรสกับหญิงไทยต่อเนื่องตลอดมา หากไม่มีรายได้ตามที่กำหนดข้างต้นก็ต้องมีเงินฝากธนาคารในประเทศไทย ในนามคนหนึ่งคนใดหรือทั้งสองคน ไม่น้อยกว่า ๔๐๐,๐๐๐ บาท โดยแสดงบัญชีเงินฝากย้อนหลัง ๓ เดือน๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาเอกสารแสดงความสัมพันธ์กัน เช่นหลักฐานการสมรสสำเนาสูติบัตร หลักฐานการจดทะเบียนรับรองบุตรสำเนาทะเบียนบ้านหลักฐานการจดทะเบียนรับบุตรบุญธรรม หรือหลักฐานอื่น จากส่วนราชการหรือหน่วยงานที่เกี่ยวข้อง๔. สำเนาหลักฐานการมีสัญชาติไทย ของคู่สมรส บิดามารดา บุตร หรือบุตรบุญธรรม เช่น บัตรประจำตัวประชาชน สำเนาทะเบียนบ้าน หรือหลักฐานอื่นจากส่วนราชการหรือหน่วยงานที่เกี่ยวข้อง๕. เฉพาะกรณีตามหลักเกณฑ์ข้อ (๖) ให้แนบหนังสือรับรองการมีเงินฝากจากธนาคารในประเทศไทย และสำเนาบัญชีธนาคาร หรือแนบเอกสารแสดงการมีรายได้ของฝ่ายหนึ่งฝ่ายใดหรือของทั้งสองฝ่ายรวมกันไม่น้อยกว่าเดือนละ ๔๐,๐๐๐ บาท เช่น หลักฐานการยื่นแบบแสดงรายการเสียภาษีเงินได้บุคคลธรรมดาแบบใดแบบหนึ่งพร้อมใบเสร็จรับเงิน หลักฐานการมีเงินบำนาญ หลักฐานรับรองการได้รับดอกเบี้ยเงินฝาก หรือหลักฐานการมีเงินได้อื่นจากหน่วยงานที่เกี่ยวข้อง๗.๑๘ กรณีเป็นครอบครัวของผู้มีถิ่นที่อยู่ในราชอาณาจักร (เฉพาะบิดา มารดา คู่สมรส บุตร บุตรบุญธรรม หรือบุตร ของคู่สมรส)ให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) มีหลักฐานแสดงความสัมพันธ์ และ(๓) กรณีคู่สมรสต้องมีความสัมพันธ์กันทั้งทางนิตินัยและพฤตินัย หรือ(๔) กรณีบุตร บุตรบุญธรรม หรือบุตรของคู่สมรสขออยู่ในความอุปการะบุตร บุตรบุญธรรม หรือบุตรของคู่สมรสนั้นต้องยังไม่ได้สมรส และอยู่อาศัยเป็นส่วนแห่งครัวเรือนนั้นและต้องมีอายุไม่เกิน ๒๐ ปีบริบูรณ์ หรือ(๕) กรณีบิดาหรือมารดา บิดาหรือมารดานั้นต้องมีอายุตั้งแต่ ๕๐ ปีบริบูรณ์ขึ้นไป๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาเอกสารแสดงความสัมพันธ์กัน เช่นหลักฐานการสมรส สำเนาสูติบัตร หลักฐานการจดทะเบียนรับรองบุตรสำเนาทะเบียนบ้านหลักฐานการจดทะเบียนรับบุตรบุญธรรม หรือหลักฐานอื่น จากส่วนราชการหรือหน่วยงานที่เกี่ยวข้อง๔. สำเนาใบสำคัญถิ่นที่อยู่ และสำเนาใบสำคัญประจำตัวคนต่างด้าวของผู้มีถิ่นที่อยู่๗.๑๙ กรณีเป็นครอบครัวของคนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามหลักเกณฑ์ข้อ ๗.๑, ๗.๒, ๗.๔, ๗.๕, ๗.๖, ๗.๙, ๗.๑๑, ๗.๑๒, ๗.๑๓, ๗.๑๔, ๗.๑๕, ๗.๑๖, ๗.๒๐, ๗.๒๑, ๗.๒๕ หรือ ๗.๒๘ ของคำสั่งนี้ (เฉพาะบิดา มารดา คู่สมรสบุตร บุตรบุญธรรม หรือบุตรของคู่สมรส)ให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) มีหลักฐานแสดงความสัมพันธ์ และ(๓) กรณีคู่สมรสต้องมีความสัมพันธ์กันทั้งทางนิตินัยและพฤตินัย หรือ(๔) กรณีบุตร บุตรบุญธรรม หรือบุตรของคู่สมรสขออยู่ในความอุปการะบุตร บุตรบุญธรรม หรือบุตรของคู่สมรสนั้นต้องยังไม่ได้สมรส และอยู่อาศัยเป็นส่วนแห่งครัวเรือนนั้นและต้องมีอายุไม่เกิน ๒๐ ปีบริบูรณ์ หรือ(๕) กรณีบิดาหรือมารดา บิดาหรือมารดานั้นต้องมีอายุตั้งแต่ ๕๐ ปีบริบูรณ์ขึ้นไป๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาหนังสือเดินทางของคนต่างด้าวที่ได้รับอนุญาตให้อยู่ในราชอาณาจักรฯ๔. สำเนาเอกสารแสดงความสัมพันธ์กัน เช่น หลักฐานการสมรสสำเนาสูติบัตร หลักฐานการจดทะเบียนรับรองบุตรสำเนาทะเบียนบ้านหลักฐานการจดทะเบียนรับบุตรบุญธรรม หรือหลักฐานอื่น จากส่วนราชการหรือหน่วยงานที่เกี่ยวข้อง๗.๒๐ กรณีมีเหตุจำเป็นจะต้องอยู่ปฏิบัติงานในองค์การกุศลสาธารณะ องค์การเอกชนต่างประเทศ มูลนิธิ สมาคมหอการค้าต่างประเทศ สภาหอการค้าแห่งประเทศไทย หรือสภาอุตสาหกรรมแห่งประเทศไทยให้อนุญาตครั้งละไม่เกิน ๑ ปีกรณีไม่มีส่วนราชการตามหลักเกณฑ์ข้อ (๓) รับรองมาให้อนุญาตครั้งละไม่เกิน ๙๐ วัน(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) ได้รับการรับรองและร้องขอจากผู้มีอำนาจ หรือผู้ดำรงตำแหน่งสูงสุดในองค์กรนั้น และ/หรือ(๓) ได้รับการรับรองและร้องขอจากหัวหน้าส่วนราชการระดับ ๑๐ หรือเทียบเท่าขึ้นไปซึ่งเกี่ยวข้องกับองค์กรนั้น๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. สำเนาใบอนุญาตให้จัดตั้งองค์กรจากทางราชการ หรือสำเนาใบอนุญาตให้เข้ามาดำเนินการจากส่วนราชการที่เกี่ยวข้อง๕. หนังสือรับรองและขอให้อยู่ต่อจากองค์กรนั้น๖. บัญชีรายชื่อคนต่างด้าวที่ทำงานในองค์กร๗. เฉพาะกรณีตามหลักเกณฑ์ข้อ (๓) ให้แนบหนังสือรับรองและขอให้อยู่ต่อจากหัวหน้าส่วนราชการที่เกี่ยวข้อง๗.๒๑ กรณีใช้ชีวิตในบั้นปลายให้อนุญาตครั้งละไม่เกิน ๑ ปี(๑) คนต่างด้าวต้องได้รับการตรวจลงตราประเภทคนอยู่ชั่วคราว และ(๒) มีอายุตั้งแต่ ๕๐ ปีบริบูรณ์ขึ้นไปและ(๓) มีหลักฐานการมีเงินได้ไม่น้อยกว่าเดือนละ ๖๕,๐๐๐ บาท หรือ(๔) มีเงินฝากในธนาคารในประเทศไทย ไม่น้อยกว่า ๘๐๐,๐๐๐ บาทโดยแสดงบัญชีเงินฝากย้อนหลัง ๓ เดือน หรือ(๕) มีเงินได้ในรอบปี และมีเงินฝากธนาคารคำนวณรวมกันได้ไม่น้อยกว่า ๘๐๐,๐๐๐ บาทนับถึงวันยื่นคำขอ(๖) คนต่างด้าวซึ่งเดินทางเข้ามาในราชอาณาจักรก่อนวันที่ ๒๑ตุลาคม ๒๕๔๑ และได้รับอนุญาตให้อยู่ในราชอาณาจักรเพื่อใช้ชีวิตในบั้นปลายต่อเนื่องตลอดมาให้ใช้หลักเกณฑ์ดังนี้(ก) อายุ ๖๐ ปีขึ้นไป และมีรายได้ที่แน่นอน โดยมีเงินฝากไม่น้อยกว่าปีละ ๒๐๐,๐๐๐ บาทโดยแสดงบัญชีเงินฝากย้อนหลัง ๓ เดือน หรือ มีรายได้ไม่น้อยกว่าเดือนละ ๒๐,๐๐๐ บาท(ข) อายุไม่ถึง ๖๐ ปีแต่ไม่น้อยกว่า ๕๕ ปี ต้องมีรายได้ที่แน่นอนโดยมีเงินฝากไม่น้อยกว่าปีละ ๕๐๐,๐๐๐ บาท โดยแสดงบัญชีเงินฝากย้อนหลัง ๓ เดือนหรือมีรายได้ไม่น้อยกว่าเดือนละ ๕๐,๐๐๐ บาท๑. แบบคำขอ๒. สำเนาหนังสือเดินทางของผู้ยื่นคำขอ๓. หลักฐานแสดงการมีเงินได้ เช่น เงินบำนาญ หรือการได้รับดอกเบี้ย หรือเงินปันผลเป็นต้น และ/หรือ๔. หนังสือรับรองการมีเงินฝากจากธนาคารในประเทศไทยและสำเนาบัญชีธนาคาร๕. เฉพาะกรณีตามหลักเกณฑ์ข้อ (๖) ให้แสดงเอกสารเช่นเดียวกับข้อ ๑ ๔ ข้างต้น๗.๒๒ กรณีเพื่อเยี่ยมญาติหรือกลับภูมิลำเนาเดิมของผู้เคยมีสัญชาติไทย หรือของผู้ที่มีบิดาหรือมารดาเป็นบุคคลสัญชาติไทยหรือเคยมีสัญชาติไทยให้อนุญาตครั้งละไม่เกิน ๑ ปี(๑) มีหลักฐานแสดงว่าเดิมเคยมีสัญชาติไทย หรือแสดงว่าบิดา หรือมารดามีสัญชาติไทย หรือเคยมีสัญชาติไทย๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาเอกสารแสดงว่าเดิมเคยมีสัญชาติไทย หรือแสดงว่าบิดา หรือมารดา มีสัญชาติไทยหรือเคยมีสัญชาติไทย๗.๒๓ กรณีเพื่อเยี่ยมคู่สมรสหรือเยี่ยมบุตรซึ่งมีสัญชาติไทยให้อนุญาตครั้งเดียวไม่เกิน ๖๐ วัน(๑) มีหลักฐานแสดงความสัมพันธ์และ(๒) กรณีคู่สมรสต้องมีความสัมพันธ์กันทั้งทางนิตินัยและพฤตินัย๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาทะเบียนบ้าน๔. สำเนาบัตรประจำตัวประชาชนของผู้มีสัญชาติไทย๕. สำเนาทะเบียนสมรส หรือสำเนาสูติบัตร๗.๒๔ กรณีเพื่อรับการรักษาพยาบาล หรือการพักฟื้น หรือเพื่อดูแลผู้ป่วยให้อนุญาตครั้งละไม่เกิน ๙๐ วัน(๑) ได้รับการรับรองและร้องขอจากแพทย์ประจำโรงพยาบาลที่ทำการตรวจรักษา(๒) กรณีดูแลผู้ป่วยต้องได้รับการรับรองและร้องขอจากแพทย์ประจำโรงพยาบาลที่ทำการตรวจรักษา หรือจากสถานทูต หรือสถานกงสุล(๓) กรณีผู้ดูแลซึ่งไม่ได้เป็นส่วนแห่งครัวเรือนให้อนุญาตได้ไม่เกินหนึ่งคน๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากแพทย์ประจำโรงพยาบาลที่ทำการตรวจรักษา๔. เฉพาะกรณีดูแลผู้ป่วยให้แนบหนังสือรับรองและขอให้อยู่ต่อจากแพทย์ประจำโรงพยาบาลที่ทำการตรวจรักษา หรือจากสถานทูตหรือสถานกงสุล๗.๒๕ กรณีเพื่อการดำเนินคดีหรือดำเนินกระบวนพิจารณาอันเกี่ยวกับคดีให้อนุญาตครั้งละไม่เกิน ๙๐ วัน(๑) มีหลักฐานยืนยันว่าเป็นผู้เกี่ยวข้องกับการดำเนินคดี หรือดำเนินกระบวนพิจารณาอันเกี่ยวกับคดีโดยเป็นผู้กล่าวหา ผู้เสียหายผู้ต้องหา โจทก์ จำเลย หรือพยาน๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองจากพนักงานสอบสวนที่เกี่ยวข้องกับคดีหรือหนังสือหรือเอกสารทางราชการที่ยืนยันว่าเป็นผู้เกี่ยวข้องกับการดำเนินคดีหรือดำเนินกระบวนพิจารณาอันเกี่ยวกับคดี๗.๒๖ กรณีปฏิบัติหน้าที่หรือภารกิจให้แก่ส่วนราชการหรือองค์การระหว่างประเทศให้อนุญาตครั้งละไม่เกิน ๙๐ วัน(๑) ได้รับการรับรองและร้องขอจากส่วนราชการระดับกรมหรือเทียบเท่าหรือจากส่วนราชการตำรวจระดับกองบัญชาการหรือจากส่วนราชการ ขึ้นตรงต่อ ผบ.ตร. หรือจากส่วนราชการทหารระดับกองทัพบก กองทัพเรือ หรือกองทัพอากาศขึ้นไป หรือจากองค์การระหว่างประเทศ๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากส่วนราชการระดับกรมหรือเทียบเท่า หรือจากส่วนราชการตำรวจระดับกองบัญชาการ หรือจากส่วนราชการขึ้นตรงต่อ ผบ.ตร. หรือจากส่วนราชการทหารระดับกองทัพบก กองทัพเรือหรือกองทัพอากาศ ขึ้นไปหรือจากองค์การระหว่างประเทศ๗.๒๗ กรณีมีเหตุจำเป็น โดยมีสถานทูต หรือสถานกงสุล ให้การรับรองและร้องขอ(๑) กรณีมีเหตุจำเป็นให้อนุญาตครั้งละไม่เกิน ๓๐ วัน(๒) เฉพาะกรณีฝึกงานให้อนุญาตครั้งละไม่เกิน ๙๐ วัน(๑) ได้รับการรับรองและร้องขอจากสถานทูต หรือสถานกงสุล(๒) กรณีฝึกงาน คนต่างด้าวนั้นต้องได้รับการตรวจลงตราประเภทคนอยู่ชั่วคราว๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองและขอให้อยู่ต่อจากสถานทูต หรือสถานกงสุลประจำประเทศไทย๔. เฉพาะกรณีฝึกงาน ให้แนบสำเนาใบอนุญาตทำงาน๗.๒๘ กรณีเพื่อพิสูจน์สัญชาติให้อนุญาตครั้งละไม่เกิน ๑๘๐วัน(๑) ได้รับการรับรองจากส่วนราชการที่เกี่ยวข้อง๑. แบบคำขอ๒. สำเนาหนังสือเดินทางของผู้ยื่นคำขอ๓. หนังสือรับรองจากส่วนราชการที่เกี่ยวข้อง๗.๒๙ กรณีเป็นนักแสดง นักร้อง นักดนตรี ผู้ควบคุมการแสดง ตลอดจนผู้มีหน้าที่เกี่ยวข้องกับการแสดงเพื่อการบันเทิง หรือมหรสพ โดยมาเปิดการแสดงเป็นครั้งคราวให้อนุญาตครั้งละไม่เกิน ๙๐ วัน(๑) ได้รับการรับรองและร้องขอจากภาคเอกชนที่เกี่ยวข้อง๑. แบบคำขอ๒. สำเนาหนังสือเดินทางของผู้ยื่นคำขอ๓. สำเนาใบอนุญาตทำงาน๔. หนังสือรับรองและขอให้อยู่ต่อจากภาคเอกชนที่เกี่ยวข้อง๘. กรณีที่คนต่างด้าวผู้ยื่นคำขอมีคุณสมบัติไม่ครบถ้วนตามหลักเกณฑ์ที่กำหนดในคำสั่งนี้ให้อนุญาตให้อยู่ต่อในราชอาณาจักรเพื่อเตรียมตัวเดินทางกลับได้ไม่เกิน ๗ วันนับถัดจากวันอนุญาตสิ้นสุด๙. กรณีแม้คนต่างด้าวผู้ยื่นคำขอ มีคุณสมบัติครบถ้วนตามหลักเกณฑ์ที่กำหนดในคำสั่งนี้แต่มีพฤติการณ์เป็นที่น่าเชื่อว่าเป็นบุคคลที่ไม่สมควรได้รับอนุญาตให้อยู่ในราชอาณาจักรให้เสนอคำขอถึง ผู้บัญชาการสำนักงานตรวจคนเข้าเมือง หรือพนักงานเจ้าหน้าที่ผู้รับมอบอำนาจเพื่อพิจารณาไม่อนุญาตก็ได้๑๐.คนต่างด้าวซึ่งมีคุณสมบัติครบถ้วนตามหลักเกณฑ์ที่กำหนดในคำสั่งนี้ และได้รับอนุญาตให้อยู่ต่อในราชอาณาจักรเป็นการชั่วคราวแล้วหากภายหลังขาดคุณสมบัติตามหลักเกณฑ์ที่กำหนดในคำสั่งนี้ให้เสนอผู้บัญชาการสำนักงานตรวจคนเข้าเมืองเพื่อพิจารณาเพิกถอนการอนุญาตนั้น๑๑. กรณีเป็นการลงทุน หรือการอื่นที่เกี่ยวกับการลงทุนภายใต้บังคับกฎหมายว่าด้วยการส่งเสริมการลงทุนให้พิจารณาตามหนังสือรับรองและกำหนดระยะเวลาตามที่คณะกรรมการส่งเสริมการลงทุน หรือคณะกรรมการอื่นตามกฎหมายว่าด้วยการส่งเสริมการลงทุนพิจารณา๑๒. ในกรณีอื่นๆ ที่ไม่ได้กำหนดไว้ในคำสั่งนี้ ให้เสนอคำขอถึงผู้บัญชาการสำนักงานตรวจคนเข้าเมืองหรือพนักงานเจ้าหน้าที่ผู้รับมอบอำนาจ เพื่อพิจารณา ทั้งนี้ ตามเหตุผลความจำเป็นในแต่ละกรณีบทเฉพาะกาล ๑๓. ภายในกำหนด ๑ ปีนับแต่คำสั่งนี้มีผลใช้บังคับคนต่างด้าวซึ่งเข้ามาและได้รับอนุญาตให้อยู่ในราชอาณาจักรเป็นการชั่วคราวต่อเนื่องตลอดมาก่อนที่คำสั่งนี้ใช้บังคับและไม่มีคุณสมบัติครบตามหลักเกณฑ์ในคำสั่งนี้ ให้ผู้บัญชาการสำนักงานตรวจคนเข้าเมืองหรือพนักงานเจ้าหน้าที่ผู้รับมอบอำนาจ เป็นผู้พิจารณา ตามเหตุผลความจำเป็นในแต่ละกรณีทั้งนี้ ตั้งแต่วันที่ ๑ ตุลาคม พ.ศ. ๒๕๔๙ เป็นต้นไป[๑]สั่งณ วันที่ ๘ กันยายน พ.ศ. ๒๕๔๙พลตำรวจเอกโกวิท วัฒนะผู้บัญชาการตำรวจแห่งชาติ[เอกสารแนบท้าย]๑. ตารางเงินได้ท้ายคำสั่งสำนักงานตำรวจแห่งชาติที่ ๖๐๖/๒๕๔๙ ลงวันที่ ๘ กันยายน พ.ศ. ๒๕๔๙ ตามหลักเกณฑ์ ข้อ ๗.๑ (๒)(ดูข้อมูลจากภาพกฎหมาย)วัชศักดิ์/ผู้จัดทำ๙มกราคม ๒๕๕๐[๑]ราชกิจจานุเบกษา เล่ม ๑๒๓/ตอนพิเศษ ๑๓๖ ง/หน้า ๕๐/๒๙ ธันวาคม ๒๕๔๙